S-205/2011

Mál þetta, sem dómtekið var 14. mars 2011, er höfðað með ákæru útgefinni af ríkissaksóknara 1. febrúar 2011 á hendur R-kk-þgf F-kk-þgf Þ-kk-þgf, kennitala […], Laut 26, Grindavík, fyrir ,,brot gegn valdstjórninni og umferðarlagabrot, með því að hafa föstudaginn 27. ágúst 2010 ekið bifreiðinni […] norður Njarðarbraut í Reykjanesbæ, án þess að hafa ökuskírteini meðferðis þar til lögregla stöðvaði för bifreiðarinnar við Iðjustíg 1 a og þegar lögreglumennirnir H-kvk-nf S-kvk-nf, B-kk-nf I-kk-nf S-kk-nf og R-kk-nf M-kk-nf G-kk-nf höfðu afskipti af ákærða vegna umferðareftirlits, ráðist með ofbeldi á lögreglufulltrúann H-kvk-þf S-kvk-þf og lögreglumanninn B-kk-þf I-kk-þf S-kk-þf, sem voru þar við skyldustörf, með því að loka bílstjórahurð bifreiðarinnar á H-kvk-þf og slá B-kk-þf með krepptum hnefa í höfuðið vinstra megin, klórað hann á hægri framhandlegg og tekið hann hálstaki, með þeim afleiðingum að B-kk-nf I-kk-nf hlaut klórför á hægri framhandlegg og roða á og við hægra eyra. Ennfremur með ógnandi framkomu ítrekað hótað framangreindum lögreglumönnum og lögreglumanninum R-kk-þgf M-kk-þgf G-kk-þgf, sem var þá einnig við skyldustörf, líkamsmeiðingum og lífláti.

Teljast brotin varða við 106. gr. almennra hegningarlaga nr. 19/1940 og 1. mgr. 48. gr. umferðarlaga nr. 50/1987, sbr. 100. gr. sömu laga.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í apríl 1990. Samkvæmt sakavottorði ákærða hefur hann eitt sinn gerst sekur um umferðarlagabrot, en það brot hefur ekki áhrif á ákvörðun refsingar nú. Ákærði hefur skýlaust játað brot sín og er það virt honum til málsbóta. Einnig ber að líta til þess að ákærði var ungur að árum er hann framdi brot sín, en hann var 19 ára. Til refsiþyngingar horfir að ákærði réðst með ofbeldi að tveimur lögreglumönnum við skyldustörf með þeim afleiðingum að þeir hlutu áverka og ber að líta brot hans alvarlegum augum. Þá hafði ákærði í hótunum við lögreglumenn. Með vísan til alls framangreinds þykir refsing ákærða hæfilega ákveðin fangelsi í þrjá mánuði, sem bundin verður skilorði, eins og nánar greinir í dómsorði.

Með vísan til 1. mgr. 218. gr. laga nr. 88/2008 verður ákærði dæmdur til að greiða sakarkostnað málsins, alls 125.734 krónur. Samkvæmt yfirliti um sakarkostnað er um að ræða 48.300 krónur vegna læknisvottorða. Þóknun verjanda þykir hæfilega ákveðin 77.434 krónur, að virðisaukaskatti meðtöldum.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, R-kk-nf F-kk-nf Þ-kk-nf, sæti fangelsi í þrjá mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 125.734 krónur í sakarkostnað, þar með talda þóknun verjanda síns, P-kk-ef E-kk-ef K-kk-ef héraðsdómslögmanns.

S-kvk-nf B-kvk-nf